

**MINISTRIA E DREJTËSISË**

**Drejtoria e Financës**

Nr. \_\_\_\_\_Prot. Tiranë, më \_\_\_.\_\_\_. 2014

(lutemi t’i referoheni në rast përgjigjeje)

**Lënda:** Dërgohen raportet e monitorimit për vitin 2013

**Drejtuar:** **MINISTRISË SË FINANCAVE**

 Drejtoria e Përgjithshme e Buxhetit

 Drejtoria e Monitorimit dhe Zbatimit të Buxhetit

TIRANË

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, Ligjit nr. 10487, datë 5.12.2011 “ Për buxhetin e vitit 2012”, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”, pika 256, ju dërgojmë raportet e monitorimit të buxhetit për 12 mujorin e vitit 2013, duke evidentuar performancën financiare dhe realizimin e produkteve dhe objektivave, sipas programeve.

Ministria e Drejtësisë, për vitin 2013, ka administruar dhe menaxhuar fondet buxhetore për nëntë programe të miratuara, e konkretisht:

* 1. Planifikim, menaxhim dhe administrim.
	2. Botimet Zyrtare.
	3. Mjekësia Ligjore.
	4. Sistemi i Burgjeve.
	5. Shërbimi i Përmbarimit gjyqësor.
	6. Shërbimi për Çështjet e Birësimit.
	7. Sherbimi i Kthimit dhe Kompesimit të Pronave.
	8. Shërbimi i Provës
	9. Rehabilitimi i të Përndjekurve Politikë

Fondet buxhetore për vitin 2013, për të gjithë Sistemin e Ministrisë së Drejtësisë, janë realizuar në masën 95 %, siç shihet edhe në tabelën e mëposhtme:

 *në 000/ lekë*

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2013 | Buxheti përfundimtar i vitit 2013 | Fakti i vitit 2013Në 000 leke Në %  ndaj planit |
| 1 | Planifikim Menaxhim Administrim | 1,032,500 | 1,082,501 | 924,117 | 85.4 % |  |
| 2 | Publikimet Zyrtare | 49,100 | 49,135 | 45,760 |  93% |  |
| 3 | Mjeksia Ligjore  | 48,100 | 48,165 | 47,170 | 97.9 % |  |
| 4 | Sistemi i Burgjeve | 3,709,500 | 3,714,916 | 3,656,641 | 98.4 % |  |
| 5 | Sherbimi i Permbarimit Gjyqesor | 107,350 | 105,460 | 84,746 | 80 % |  |
| 6 | Sherbimi për Çështjet e Biresimeve  | 12,300 | 12,317 | 11,424 | 93 % |  |
| 7 | Sherbimi i Kthimit e Kompesimit te Pronave | 425,200 | 425,317 | 410,147 | 96.4 % |  |
| 8 | Shërbimi i Provës | 93,250 | 101,420 | 79,935 | 78.8 % |  |
| 9 | Rehabilitimi i të Përndjekurve Politikë | 28,700 | 28,735 | 25,985 | 91.5 % |  |
|  |  Totali | 5,506,000 | 5,567,967 | 5,285,925 | 95% |  |

Ndërsa, realizimi i shpenzimeve për fondet me financim të huaj, është si më poshtë:

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2013 | Buxheti përfundimtar i vitit 2013 | Fakti i vitit 2013Në 000 leke Në %  ndaj planit |
| 1 | Sistemi i Burgjeve | 1,600,000 | 600,000 | 0 | % |  |
|  |  Totali | 1,600,000 | 600,000 | 0 |  |  |

Realizimi i treguesve buxhetorë, është në shifra të mira. Të gjithë strukturat vartëse të Ministrisë së Drejtësisë, gjatë vitit 2013, kanë punuar me intensitet të madh për të plotësuar objektivat e parashikuara në programet e tyre si edhe për të realizuar produktet e përfituara, duke përdorur me efikasitet të lartë fondet buxhetore të akorduara për çdo program dhe për çdo zë shpenzimesh. Kjo vihet re edhe nga rezultatet e realizimit të treguesve buxhetorë. Duke iu referuar shifrave në tabelën e parë, vihet re një realizim optimal i shpenzimeve të fondeve buxhetorë, kryesisht në programet e Sistemit të Burgjeve, në Shërbimin e Kthimit e Kompesimit të Pronave, në Institutin e Mjekësisë Ligjore, në Institutin e Rehabilitimit të Përndjekurve Politikë, në Shërbimin për Çështjet e Birësimeve, etj.

Në terma sasiorë, të gjitha programet i kanë realizuar produktet e parashikuara për periudhën vjetore, në disa raste edhe tejkaluar.

Një analizë më të hollësishme të realizimit të shpenzimeve dhe produkteve, për 9 programet e Ministrisë së Drejtësisë, e sjellim më poshtë:

 Monitorimi i Shpenzimeve dhe Produkteve sipas programeve.

1. Programi “Planifikim, Menaxhim, Administrim”.

Gjatë vitit 2013, ky program përfshin 4 institucione: Aparatin e Ministrisë, Avokaturën e Shtetit, Komisionin Shtetëror për Ndihmën Juridike dhe Agjensinë për Mbikqyrjen e Falimentit. Realizimi vjetor për këtë program, duke e krahasuar me planifikimin e periudhës, sipas zërave kryesorë, rezulton si më poshtë**:**

* + Shpenzimet e personelit 88.5 %
	+ Shpenzimet e tjera operative 92.4 %
	+ Shpenzimet kapitale 82.4 %

 Gjithsej 85.4 %

Siç e shohim më sipër shpenzimet e personelit prej 88.5 % dhe shpenzimet e tjera operative 92.4 % janë optimal ndërsa shpenzimet kapitale janë realizuar në masën 82.4%. Kjo ka ndodhur për shkak se “Mbikqyrja elektronike në fushën penale” nuk është prokuruar gjatë vitit 2013, për këtë project është paguar vetëm detyrimi i mbartur nga viti 2012. “Rikonstruksioni zyrave të ambjenteve për arkivën Lundër” nuk u prokurua pasi pengesë u për këtë u bë VKM 591 datë 10.07.2013 “Për disiplinimin e përdorimit të shpenzimeve buxhetore”.

Për kryerjen e veprimtarisë kryesore dhe përmbushjen e objektivave të përcaktuara, për vitin 2013 Programi Planifikim, Menaxhim, Administrim, ka parashikuar 10 produkte, nga të cilat për periudhën vjetore janërealizuar plotësisht 8 (disa prej tyre edhe tejkaluar) ndërsa 2 produkte janë realizuar pjesërisht. Kështu, u realizuan plotësisht sipas parashikimit të periudhës, produktet “Personeli i Aparatit të Ministrisë”, “Inspektime në Prokurori, inspektime në Gjyqësor dhe në Administrativ”, nga rreth 31 inspektime të parashikuara, u realizuan 90 inspektime, vlen për tu theksuar për inspektimet në institucionet vartëse dhe në profesionet e lira, se janë kryer inspektime me shtrirje në zyra përmbarimore, noterie dhe institucionet e varësisë. Në kuadër të produktit “Akte ligjore e nënligjore të hartuara”, janë përgatitur 100 akte ligjore e nënligjore, nga 35 të parashikuara. Për sa i përket inspektimeve të kryera për të drejtat e pronësisë, janë realizuar plotësisht nga 7 inspektime nga 6 të planifikuara. Nga 4200 raste të parashikuara për përfaqësim të avokatëve të shtetit në çështjet gjyqësore, janë realizuar 4270 përfaqësime, si edhe është dhënë “asistencë juridike dhe këshillim” nga avokatët e shtetit.

Nuk është realizuar në terma financiarë dhe sasiorë produkti “Ndihmë juridike për individët përfitues”, nga Komisioni i Ndihmës Juridike,. Është parashikuar ofrimi i ndihmës juridike, këshillimit dhe mbrojtjes në proçeset penale për 60 raste për vitin 2013 janë realizuar vetëm 50.

Për Agjensinë e Mbikqyrjes së Falimentit produkti i parashikuar për vitin 2013, nga veprimtaria e këtij institucioni, është “administratorë të falimentit të liçensuar”. Gjatë vitit ka vazhduar puna për liçensimin e specialistëve të ofruar, janë trajnuar sipas legjislacionit të përcaktuar dhe janë liçensuar 6 administratorë nga 10 të planifikuar.

 **2. Programi “Qëndra e Botimeve Zyrtare”**

Realizimi i shpenzimeve të periudhës vjetore për këtë program, i krahasuar me planin e vitit 2013, është në **masën 93 %,** ose sipas zërave kryesorë:

* + Shpenzimet e personelit 86 %
	+ Shpenzimet e tjera operative 100 %
	+ Shpenzimet kapitale 0%

 Gjithsej 99 %

Siç shihet, realizimi i shpenzimeve të programit është optimal, si në shpenzimet e personelit sidomos në shpenzimet operative.

Për vitin 2013 janë parashikuar tre produkte të programit, “Publikimi i fletores zyrtare”, “Botime të tjera” dhe “Publikimi në internet”.Produkti i parë “Publikimi i fletores zyrtare” u realizua pjesërisht, nga 203 fletore zyrtare të planifikuara janë realizuar 201 pasi përfundoi në fund të vitit tenderi për shtypjen e fletores zyrtare në të tretë, si pasojë e anullimit të tenderit disa herë. Produkti i dytë “Botime të tjera” nuk është realizuar aspak. Produkti i tretë “Publikimi në internet”është realizuar pjesërisht, pasi plani ishte 221 botime dhe janë publikuar në internet të gjitha 201 botime.

 **3.** **Programi “Instituti i Mjeksisë Ligjore”**

Ky program, për periudhën vjetore 2013, ka realizuar treguesit e shpenzimeve në **masën 97.9%.** Krahasuar me planin e vitit, realizimi i zërave është si më poshtë:

* + Shpenzimet e personelit 97 %
	+ Shpenzimet e tjera operative 100 %
	+ Shpenzimet kapitale 99 %

 Gjithsej 97.9 %

Pra, siç shihet, realizimi i shpenzimeve të personelit, i shpenzimeve operative dhe i shpenzimeve kapitale është në nivel të lartë, kjo tregon për një punë shumë të mirë të personelit të institucionit, pasi ka shfrytëzuar në maksimum fondet e akorduara, duke përmbushur kështu objektivat e planifikuara.

Për vitin 2013, ky institucion ka parashikuar 2 produkte, produkti “Aktet e ekspertimit mjeko – ligjor”, i cili është realizuar plotësisht në periudhën raportuese, sasia e planifikuar 12000 akte realizimi është 12870 akte. Për vetë natyrën e punës së Institutit të Mjekësisë Ligjore, nuk mund të parashikohet me saktësi sa

do të jetë numri i akteve të ekspertimit, ku përfshihen aktet Mjeko-Ligjore, Biologo-Ligjore, Psikiatriko-Ligjore, Toksikologo-Ligjore dhe Autopsitë. Pra nuk është e mundur që të bëhet një parashikim i saktë në lidhje me numrin e autopsive, vizitave ambulatore të personave të dëmtuar nga ushtrimi i dhunës mbi ta, nga traumat automobilistike etj.

Produkti i dytë është “Menaxhimi i punës në institut”, i cili është realizuar plotësisht.

1. **Programi “Sistemi i Burgjeve”**

Realizimi i shpenzimeve të vitit 2013 për këtë program, që përfaqëson rreth 67% të totalit të buxhetit vjetor të Ministrisë së Drejtësisë, sipas zërave kryesore, krahasuar me planin e periudhës, rezulton si me poshte:

* + Shpenzimet e personelit 99 %
	+ Shpenzimet e tjera operative 95.6 %
	+ Shpenzimet kapitale 92.5 %

 Gjithsej 98.4 %

Duke iu referuar shifrave, shihet se realizimi i treguesve financiarë për periudhën vjetore është shumë i mirë, në të gjithë zërat e shpenzimeve, si në shpenzimet e personelit ashtu edhe në shpenzimet operative, të cilat kanë patur një performancë shumë të mirë. Treguesit janë realizuar si në terma sasiorë ashtu edhe në terma financiarë.

Edhe shpenzimet kapitale me fonde buxhetore kanë realizim optimal, në masën 92.5%. Për shpenzimet kapitale me financim të huaj, ato nuk janë disbursuar gjatë vitit 2013.

Për vitin 2013, janë parashikuar 8 produkte, për aktivitetin kryesor të burgjeve. Të gjitha produktet janë realizuar plotësisht. Kjo tregon për një punë shumë të mirë në drejtim të realizimit të objektivave të Institucionit, si përmirësimit e kushteve fizike në disa I.E.V.P, staf të trajnuar nga qendra e trajnimit, të dënuar të trajtuar me shërbime shëndetsore planifikimi ka qënë 306.600 ndërsa sasia e realizuar është 319740, përmirësimit të cilësisë së ushqimit etj. U realizua plotësisht mbajtja e të burgosurve dhe te p/burgosurve në kushte sigurie nga trupat policore si dhe realizimi i detyravefunksionale nga stafi drejtues në sasi nga 603 të planifikuar ne 603 të realizuar. Drejtimi dhe zhvillimi normal i aktivitetit për mirëfunksionimin e përgjithshëm të sistemit të burgjeve për vitin 2013.

“Projektet me financim të brendshëm” shpjegohet qartë në formatin përkatës për fondet në dispozicion të studim projektimit si dhe të përmirësimit të kushteve fizike dhe të sigurisë në IEVP-të. Siç është shpjeguar zë për zë, pjesa e studim projektimeve artikulli 230 dhe pjesa e investimeve për ˝përmirësimin e kushteve fizike dhe të sigurisë në disa IEVP ˝ artikulli 231 janë lidhur kontratat me operatorët ekonomik dhe është bërë likujdimi pjesërisht sipas fondeve të disponueshme.

1. **Programi “Shërbimi i Përmbarimit Gjyqësor”**

Realizimi i shpenzimeve të vitit 2013, krahasuar me buxhetin e akorduar të periudhës, është në **masën 80%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 88 %
	+ Shpenzimet e tjera operative 60 %
	+ Shpenzimet kapitale 95 %

 Gjithsej 80 %

Treguesit buxhetorë tregojnë për një realizmi të mirë të shpenzimeve të personelit, dhe realizim të dobët të shpenzimeve operative. Ndërsa shpenzimet kapitale, të cilat janë realizuar pothuaj plotësisht si në terma sasiorë, ashtu edhe në terma financiarë.

Janë parashikuar 3 produkte për vitin 2013, “Ekzekutimi i titujve ekzekutivë”, “Menaxhimi i Shërbimit Përmbarimor Gjyqësor” dhe “Sisteme Kamerash Sigurie”. Gjatë vitit 2013, produkti i parë është realizuar pjesërish. Kështu janë ekzekutuar 4017 tituj ekzekutivë, nga 8800 të planifikuara në fillim të vitit. ë. Produkti i dytë dhe i tretë u realizuan plotësisht sipas parashikimit.

1. **Programi “Shërbimi për Çështjet e Birësimeve”**

Ky program, për vitin 2013, ka realizuar treguesit e shpenzimeve në **masën 93%.** Krahasuar me planin e periudhës, zërat janë si më poshtë:

* + Shpenzimet e personelit 90 %
	+ Shpenzimet e tjera operative 99 %
	+ Shpenzimet kapitale 74 %

 Gjithsej 93 %

Realizimi i të gjithë shpenzimeve, pra të personelit, të shpenzimeve operative, si edhe të shpenzimeve kapitale, është në nivele të mira.

Për vitin 2013, ky program ka parashikuar një produkt të vetëm “Birësime të realizuara”, të cilin nuk e ka realizuar plotësisht, nga 50 të planifikuara si vjetor, janë realizuar 47 birësime. Theksojmë se, përfundimi i procedurës së birësimit, varet nga shumë faktorë, si gjykata, monitorimi i periudhës etj. Ka vonesa nga përfundimi i procedurave të deklarimit të braktisjes së fëmijëve e deri në gjykatat e rretheve ku ndodhen institucionet e përkujdesjes. Ka dhe proçedura të cilat kanë filluar nga fundi i vitit 2013 dhe janë në proçes. Për sa i përket investimeve nevojat ishin për blerje pajisjesh elektronike dhe jo pajisje zyrash.Nga ndryshimi i destinacionit të fondit u kursye shuma që është diferencë.

1. **Programi “Shërbimi i Kthimit dhe Kompesimit të Pronave”**

Realizimi i shpenzimeve buxhetore të vitit 2013, krahasuar me buxhetin e akorduar të periudhës, është në **masën 96.4 %.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 87 %
	+ Shpenzimet e tjera operative 92 %
	+ Shpenzimet për fondin e kompesimit 100 %
	+ Shpenzimet kapitale 95 %

 Gjithsej për shpenzimet buxhetore 96,4 %

* + Shpenzimet nga të ardhurat

 jashtë buxhetore 70 %

Siç shihet nga shifrat, rezultatet e realizimit të gjithë shpenzimeve buxhetore janë të mira, kjo tregon për një punë optimale të institucionit.

Për vitin 2013, ky program ka parashikuar 4 produkte, 3 nga të cilat janë me fondet buxhetore dhe 1 produkt i parashikuar me fondet jashtë buxhetore. Si produkt i pare është “Vendime të marra nga shqyrtimi i kërkesave të subjekteve të shpronësuar, për njohjen e së drejtës së pronësisë, kthim apo kompesim të pronës”. Ky produkt është realizuar pjesërisht, nga 600 vendime të parashikuara, janë marrë

353 vendime. Produkti “Vendime të trajtuara sipas procedurave të oborreve në përdorim dhe tjetërsimit të sipërfaqeve të tokës me cilësi të veçantë, sipas kërkesave të subjekteve”, është realizuar plotësisht nga 300 vendime të parashikuara, janë realizuar 276. Ndërsa produkti “Subjekte të shpronësuara që përfitojnë nga shpërndarja e fondit të kompesimit në të holla (financiar) nga fondet buxhetore” është

realizuar, nga 40 subjekte të planifikuara janë kompensuar 50 subjekte. Ka patur më shumë fitues nga qarqet që kanë vlerë të vogël kompensimi dhe kjo ka bërë të mundur shtimin e numrit të fituesve.

Produkti “Subjekte të shpronësuara që përfitojnë nga shpërndarja e fondit të kompesimit nga të ardhurat e ALUIZNI-t”, parashikuar **me fonde jashtë buxhetore**, është realizuar pjesërisht, janë kompesuar 901 pronarë, nga 1200 të parashikuar për vitin. Realizimi është i pjesshëm pasi diferencat janë në proçes shqyrtimi. Janë realizuar dy kompensime financiar, kompensimin 2012 dhe 2013.

1. **Programi “Shërbimi i Provës”**

Realizimi i shpenzimeve të vitit 2013, krahasuar me buxhetin e periudhës, është në **masën 78.8%.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 98.8 %
	+ Shpenzimet e tjera operative 34.6 %
	+ Shpenzimet kapitale 74.7%

 **Gjithsej 78.8%**

Siç shihet, treguesit buxhetorë janë realizuar mirë.

 Shpenzimet kapitale për blerje pajisje zyre, janë realizuar pjesërisht. Për sa i përket shpenzimeve operative ka qënë planifikuar fond për Mbikqyrjen Elektronike por nuk është përfunduar proçesi i tenderimit me objekt “Mirëmbajtje e Sistemit të Mbikqyrjes Elektronike”.

Për vitin 2013, Drejtoria e Shërbimit të Provës ka parashikuar 2 produkte: “Mbikqyrja e të dënuarve”, i cili është realizuar plotësisht, nga 2085 të dënuar të planifikuar për tu mbikqyrur, janë mbikqyrur të 2085 të dënuar me dënim alternativ, po kështu edhe produkti i dytë “Mirëfunksionimi i shërbimit të Provës”, është realizuar plotësisht sipas planifikimit. Për sa i përket zërit të investimeve ato janë realizuar me proçes tenderimi dhe janë blerë pajisje elektronike.

1. **Programi “Rehabilitimi i të Përndjekurve Politikë”**

Realizimi i shpenzimeve të vitit 2013, krahasuar me buxhetin e akorduar të periudhës, është në **masën 91.9%.**

Duke ju referuar realizimit të shpenzimeve, sipas zërave kryesorë, rezulton si më poshtë:

* + Shpenzimet e personelit 90.8 %
	+ Shpenzimet e tjera operative 81 %
	+ Shpenzimet kapitale 0 %

 **Gjithsej 91.9 %**

* + Shpenzimet jashtë buxhetore 100 %

Siç shihet nga shifrat e mësipërme, institucioni ka bërë një punë të mirë, duke shfrytëzuar fondet buxhetore të akorduara dhe duke dhënë rezultate të kënaqshme në treguesit, për periudhën vjetore, përveç shpenzimeve kapitale të cilat nuk janë përdorur pasi fondi është ngrirë.

Ky institucion, përveç fondeve buxhetore, përdor edhe fonde nga të ardhurat e derdhura në llogarinë e tij, të cilat përdoren për të rehabilituar dhe ndihmuar shtresën më në nevojë të ish të përndjekurve politikë, sipas kërkesave të tyre dhe të miratuara nga Instituti. Fondet e realizuara për vitin 2013, janë shpërndarë në masën 100%.

Për vitin 2013, nisur edhe nga qëllimi i krijimit të institucionit, Instituti i Rehabilitimit të Përndjekurve Politikë, ka parashikuar 2 produkte: “Integrimi dhe rehabilitimi i ish të përndjekurve” dhe “Menaxhimin e punës së institucionit”. Produkti i parë është realizuar plotësisht, rreth 360 transferta për individët apo shoqatat të planifikuara janë realizuar, duke përzgjedhur kërkesat më të domosdoshme për të ndihmuar apo rehabilituar individët. Edhe produkti i dytë është realizuar plotësisht sipas planifikimit.

Duke ju falënderuar për mirëkuptimin dhe bashkëpunimin.

**SEKRETARE E PËRGJITHSHME**

**LLAMBRIOLA MISTO**